
PËR MIRATIMIN E MARRËVESHJES SË GRANTIT, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS SË TURQISË, PËR PËRMBYTJET DHE VËRSHIMET E UJËRAVE

Në mbështetje të nenit 100 të Kushtetutës dhe të nenit 19, të ligjit nr. 43/2016, “Për marrëveshjet ndërkombëtare në Republikën e Shqipërisë”, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

Miratimin e marrëveshjes së grantit, ndërmjet Këshillit të Ministrave të Republikës së Shqipërisë dhe qeverisë së Republikës së Turqisë, për përmbytjet dhe vërshimet e ujërave, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

MARRËVESHJE GRANTI 
MBI PËRMBYTJET DHE VËRSHIMET E UJËRAVE NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS SË TURQISË

Këshilli i Ministrave i Republikës së Shqipërisë dhe Qeveria e Republikës së Turqisë (në vijim të referuara individualisht si “Pala” dhe bashkërisht si “Palët”) kanë rënë dakord për nenet vijuese:

Neni 1

Pala turke do të mundësojë dhurimin e pajisjeve të përfshira në aneksin 1, për të mbështetur Palën shqiptare në luftimin e përmbytjeve dhe vërshimeve të ujërave.

Neni 2

Granti i lëshuar në kuadrin e kësaj Marrëveshjeje, realizohet nga Pala turke si një gjest miqësie dhe vullneti të mirë, me qëllim mbështetjen e përpjekjeve të Palës shqiptare në luftën kundër përmbytjeve dhe vërshimeve.

Neni 3

Pajisjet që do të dhurohen, do t’i paraqiten Palës shqiptare brenda kuadrit të procedurave dhe parimeve të vendosura bashkërisht nga Palët.
Shpenzimet në lidhje me transferimin e pajisjeve të dhuruara për në Portin e Izmirit do të mbulohen nga Pala turke, dhe shpenzimet nga Porti i Izmirit për në Portin e Durrësit (duke përfshirë ngarkesën, ngarkimin dhe tarifat e tjera doganore) do të mbulohen nga Pala shqiptare.
Pala shqiptare do të garantojë lehtësimin e nevojshëm doganor dhe procedurat e tjera ligjore në lidhje me pajisjet që do të ofrohen, në përputhje me legjislacionin fiskal në fuqi.

Neni 4

Çdo mosmarrëveshje që mund të lindë nga zbatimi dhe interpretimi i kësaj marrëveshjeje do të zgjidhet me mirëkuptim nëpërmjet konsultimit dhe bisedimit nëpërmjet Palëve.

Neni 5

Pajisjet që do të ofrohen do t’i përkasin Palët shqiptare, pas dorëzimit dhe do të përdoren nga Pala shqiptare në përpjekjet për të luftuar përmbytjet dhe vërshimet. 

Neni 6

Kjo marrëveshje do të hyjë në fuqi në ditën marrjes së njoftimit të fundit me shkrim me të cilin Palët njoftojnë njëra-tjetrën, përmes kanaleve diplomatike, për përfundimin e procedurave të tyre të brendshme ligjore të kërkuara për hyrjen në fuqi të dokumentit përkatës. 
Bërë në Tiranë, më 24.2.2021, në dy kopje origjinale, në gjuhën shqipe, turke dhe angleze, ku secili tekst është njëlloj autentik. Në rast të ndonjë mosmarrëveshjeje në interpretim, teksti në gjuhën angleze do të ketë përparësi. 

PËR KËSHILLIN E MINISTRAVE TË 
TË REPUBLIKËS SË SHQIPËRISË
Milva Ekonomi 
Ministria e Bujqësisë dhe Zhvillimit Rural

PËR QEVERINË E REPUBLIKËS SË TURQISË 
Dr. Bekir Pakdemirli 
Ministria e Bujqësisë dhe Pylltarisë

LISTA E PAJISJEVE

	Numri i
makinerive pajisjeve që do të dhurohen
	Firma             Modeli
	Lloji
	Viti i
prodhimit

	1
	Fiat Kobelco FD 30 C 
	Traktor zvarritës
	2004

	1
	Agledozer Blade
	Për Fiat Kobelco FD 30 C
	2004

	1
	Fiat Kobelco FL 175
	Ngarkues i gjurmuar
	2004

	1
	Fiat Kobelco W 130
	Ngarkues me rrota
	2004

	2
	Hitachi EX 220 LC-5
	Ekskavator me zinxhirë (me gropë-prapa)
	2002

	4
	ABS
	Pompë zhytëse portabël
	2000




